**РЕПУБЛИКА СРБИЈА**

**ОПШТИНА МИОНИЦА**

**ОПШТИНСКА УПРАВА**

**Одељење за буџет и финансије**

**Број: 400-33/2022**

**Датум: 29.07.2022.година**

На основу члана 40. Закона о буџетском систему („Сл.гласник РС“, бр. 54/09, 73/10, 101/10, 101/11, 62/13, 63/13, 108/13, 142/2014, 103/15, 99/2016, 113/2017, 95/2018, 31/2019, 72/2019, 149/2020, 118/2021-др.закон) и Упутства Министарства финансија за припрему Одлуке о буџету локалне власти за 2023. годину са пројекцијама за 2024. и 2025. годину, Општинска управа општине Мионица- Одељење за буџет и финансије, доноси

**УПУТСТВО**

**ЗА ПРИПРЕМУ ОДЛУКЕ О БУЏЕТА ОПШТИНЕ МИОНИЦА ЗА 2023. ГОДИНУ**

***УВОД***

 Упутствосадржи основне економске претпоставке, смернице , оквире и рокове на основу којих су буџетски корисници у обавези да израде Предлог финансијског плана за 2023.годину.

 Поступак припреме и доношења буџета локалне власти уређен је Законом о буџетском систему (''Сл.гласник РС'', бр. 54/09, 73/10, 101/10, 101/11, 93/12, 62/13, 63/13, 108/13, 142/14,68/15,103/15, 99/16, 95/18, 31/19, 72/19, 149/20 и 118/21 ).

 На основу члана 31. Законa о буџетском систему, по буџетском календару, министар финансија доставља Упутство за припрему Одлуке о буџету локалне власти као и Фискалну стратегију до 5. јула текуће године.

 Чланом 40. Закона о буџетском систему предвиђено је да по добијању Фискалне стратегије, локални орган управе надлежан за финансије доставља директним и индиректним корисницима буџета Упутство за припрему буџета.

 Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница који се односи на буџет локалне власти. Директни корисници обавезни су да у складу са смерницама и роковима, траже од индиректних корисника за које су одговорни, да доставе податке неопходне за израду предлога финансијског плана директног буџетског корисника. Предвиђено је и да локални орган управе надлежан за финансије може да тражи непосредно од индиректних корисника податке о финансирању који су потребни за припрему предлога Одлуке о буџету локалне власти.

 Уколико Одлука о буџету локалне власти буде супротна смерницама из Упуства које доставља министар у делу којим се локалној власти дају смернице за планирање масе средстава за плате, броја запослених и субвенција, министар може привремено обуставити пренос трансферних средстава из буџета Републике Србије све док се Одлука о буџету не усклади са Упутством.

1. **Програмска структура буџета**

 Унапређење буџетског процеса кроз примену програмског буџетирања

представља део реформе управљања јавним финансијама којим се ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.

 Упутство за израду програмског буџета, као и Анекс 5 којим је дефинисана униформна програмска струкура буџета ЈЛС за израду одлуке о буџету ЈЛС за 2023. годину и документ који садржи циљеве програма и програмских активности и листу униформних индикатора могу се наћи на сајту Министарства финансија ([www.mfin.gov.rs](http://www.mfin.gov.rs)).

1. **Опште напомене за припрему одлуке о буџету локалне власти**

 **Услед настале ситуације везане за енергетску кризу изазвану ратом у Украјини као и још увек присутну пандемију заразне болести COVID-19, Министарство финансија је дало препоруку јединицама локалне самоуправе да приликом припремања одлука о буџету изврше распоред средстава у односу на обавезе чије измирење је приоритетно.**

 У оквиру спровођења реформе јавних финансија започет је процес унапређења

програмског модела буџета кроз увођење принципа родно одговорног буџетирања у

буџетски процес. До 2024. године предвиђено је да се заокружи процес постепеног увођења родно одговорног буџетирања за све кориснике на свим нивоима власти. Имајући у виду наведену законску одредбу донет је План поступног увођења родно одговорног буџетирања, којим су одређени корисници буџетских средстава који ће се дефинисати (на нивоу програма и/или програмске активности) најмање један родно одговоран циљ и одговарајуће показатеље/индикаторе који адекватно мере допринос циља унапређењу равноправости између жена и мушкараца.

 Имајући у виду обавезу корисника буџета да на основу праћења спровођења програма, у складу са Упуством за праћење и извештавање о учинку програма, израђују годишњи извештај о учинку програма (за последњу завршену фискалну годину), односно извештај о учинку програма за првих шест месеци текуће фискалне године (полугодишњи извештај) и достављају надлежном органу у роковима предвиђеним буџетским календаром неопходно је, да би се адекватно мерио учинак потрошње и добијале информације које се користе за унапређење ефективности и ефикасности јавне потрошње, да се приликом дефинисања показатеља тежити ка томе да они задовоље критеријум СМАРТ. Буџетски корисници дужни су да на својим интернет страницама објављују годишње финансијске извештаје и годишњи извештај о учинку програма, у складу са општим правилима о транспарентности.

 У складу са чланом 28. Закона о буџетском систему образложење одлуке о буџету садржи, између осталог, програмске информације које чине описи програма, програмских активности и пројеката корисника буџетских средстава, циљеве који се желе постићи у средњорочном периоду, као и показатеље учинака за праћење постизања наведених циљева.

 У поступку припреме и доношења буџета, треба планирати расходе за реализацију мера и активности утврђених посебним законима, у оквиру одређених програма, програмских активности, односно пројеката, с тим што се **исти могу извршавати само до висине апропријације утврђене одлуком о буџету**, **без обзира на то да ли су ови приходи остварени у већем или мањем обиму од планираног.**

 Уколико се у току године остваре наведени приходи у обиму већем од планираног актом у буџету, **исти се могу користити и за извршавање других врста расхода**, с обзиром на то да представљају опште приходе буџета којима се финансира јавна потрошња и који немају претходно утврђену намену. Такође, планирање висине расхода за намене предвиђене посебним прописима (чије одредбе нису стављени ван снаге) у поступку припреме и доношења буџета за наредну годину није условљено висином остварења тих прихода у текућој години.

 С обзиром на то да су, у циљу што ефикаснијег спровођења фискалне политике, Законом утврђена и фискална правила за локалну власт, односно Законом је утврђено ограничење у погледу висине стварања фискалног дефицита (члан 27ж Закона), фискални дефицит локалне власти може настати само као резултат јавних инвестиција и **не може** бити већи од 10% њених прихода у тој години.

1. **Основне економске претпоставке и смернице за припрему предлога финансијских планова и Нацрта Одлуке о буџету за 2023. години**

 **Правци фискалне политике у 2023. години**

 Привреда Србије је током две године глобалне кризе изазване пандемијом

коронавируса остварила добре резултате. Кумулативни раст БДП у овом периоду

износио је 6,4%, што представља један од најбољих резултата у Европи. Пакет

економских мера током две кризне године допринео је повећању ликвидности

привредних субјеката и олакшању пословања, док је кроз давања становништву

подстицао домаћу тражњу и на тај начин индиректно утицао на економску активност.

 Поред ових привремених фактора који су позитивно допринели расту БДП дошло је и до структурних побољшања. Она се пре свега огледају у активирању нових и

проширењу постојећих извозно конкурентних производних капацитета, као и у даљем

убрзаном развоју путне и железничке инфраструктуре којима се трајно повећао

потенцијал домаће привреде. Раст економске активности и пакет економске подршке

резултирали су стабилним кретањима на тржишту рада. Очувана су радна места и

зараде, како у приватном тако и у јавном сектору, а стопа незапослености у 2021.

години била је испод предпандемијског нивоа. Истовремено, није нарушена ни

унутрашња нити спољна равнотежа уз стабилан прилив СДИ које су обезбеђивале

више него пуну покривеност дефицита текућег рачуна. Повећана експанзивност

фискалне политике није угрозила одрживост јавних финансија. Боља наплата

прихода, пре свега пореских, услед бржег од очекиваног раста привреде одразила се

на очување фискалне стабилности.

Текућа макроекономска кретања почетком 2022. године генерално су на нивоу

пројектованих али су изгледи значајно погоршани као последица новог глобалног

шокаизазваног сукобом у Украјини. Иако је у првом кварталу 2022. године остварен

солидан економски раст изостали су значајнији негативни ефекти ових

геополитичких дешавања на динамику домаће привредне активности. Међутим,

ескалација сукоба и заоштравање међународних економских и политичких односа,

праћени рекордним ценама енергената и последично смањеној глобалној трговини и

спољној тражњи, неминовно ће се одразити и на домаћу економску активност у

наредном периоду.

***Основне макроекономске претпоставке за 2023. годину***

|  |  |  |
| --- | --- | --- |
|  |  **2022.** |  **2023.** |
| ***БДП, млрд РСД*** |  6904,4  |  7465,2 |
| **Стопа номиналног раста БДП, %** |  10,1 |  8,1 |
| **Стопе реалног раста БДП,%** |  3,5 |   4,0 |
| **Потрошачке цене****(годишњи просек), %** |  9,2  |  5,3 |

Извор: Фискална стратегија за 2023. годину са пројекцијама за 2024. и 2025. годину

 Циљеви фискалне политике су усмерени на одржање фискалне стабилности и смањење учешћа јавног дуга у БДП. Средњорочни фискални оквир предвиђа постепено смањење дефицита опште државе на ниво од 0,5% БДП до 2025. године и пад учешћа јавног дуга на 50,7% БДП. Пројекције фискалних агрегата у периоду од 2023. до 2025. године заснивају се на пројекцијама макроекономских показатеља за наведени период, планираној пореској политици која подразумева даље усаглашавање са законима и директивама ЕУ и фискалним и структурним мерама, укључујући и даљу реформу великих јавних предузећа. У 2023. години предвиђен је дефицит у износу од 1,5% БДП. Одговорном фискалном политиком у предпандемијском периоду створен је значајан фискални простор који је омогућио пакете мера у склопу борбе против ефеката кризе изазване пандемијом током 2020. и 2021. године. У овој и наредној години не очекује се истоветан утицај пандемије који би захтевао сличан пакет мера, али ће ситуација у Украјини и међународни односи који се формирају као реакција на њу снажно утицати на економска кретања. У 2022. години су већ почеле да се примењују мере које би требало да амортизују шокове настале из ове кризе. Реакција фискалне политике у 5 наредном периоду, креиране мере и њихове фискалне импликације биће дизајниране тако да не угрозе стабилност јавних финансија и темпо смањења јавног дуга, затим да одрже животни стандард становништва и помогну привредни развој, али и да осигурају флексибилност реакције на евентуално снажнији удар кризе. Расположив фискални простор у 2023. години биће опредељен за наставак реализације приоритетних капиталних инвестиција, повећање пензија и плата у јавном сектору као и наставак пореског растерећења привреде.

 **Приликом планирања прихода локална власт је у обавези да исте реално планира**, тј. потребно је поћи од остварења прихода за три квартала у 2022. години и њихове процене за задњи квартал те године, што представља основ за њихово увећање, при чему укупан раст прихода не сме да буде већи од номиналног раста БДП (**пројектован номинални раст у 2023. години од 8,1%**). Изузетно, локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода.

 Уколико локална власт очекује приходе по основу донација, апропријације прихода и расхода (извор финансирања 05 и 06) може планирати у складу са очекиваним износом ових средстава. Апропријације прихода и примања, расхода и издатака из изворa финансирања 07 - Трансфери од других нивоа власти, 08 - Добровољни трансфери од физичких и правних лица и 09 - Примања од продаје нефинансијске имовине могу се планирати у складу са реално очекиваним приливом средстава по тим основама.

 Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2022. годину („Службени гласник РС”, број 110/21).

 У складу са чланом 5. Закона о буџетском систему приходи и примања исказују се у укупно оствареним износима, а расходи и издаци у укупно извршеним износима. Правилником о условима и начину вођења рачуна за уплату јавних прихода и распоред средстава са тих рачуна прописани су рачуни за уплату јавних прихода, тако да сви јавни приходи и примања којима се финансирају надлежности локалне власти **треба да буду уплаћени на рачуне прописане за уплату јавних прихода,** чиме би се испоштовало уставно начело бруто принципа (члан 92. Устава Републике Србије), а не на подрачуне корисника буџетских средстава.

1. **Опис планиране јавне политике општине Мионица за период 2023-2025.године**

 У периоду од 2023. до 2025. године општина Мионица ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којима се регулише надлежност општине Мионица.Општина Мионица ће у наредном периоду наставити са пословима:

 -пољопривредe и руралнoг развоја

 -заштите животне средине

 -урбанизама и просторног планирања

 -вођења политике локалног економског развоја

 -опорезивања,финансијског управљање и контроле,буџетирања

 -обављања комуналне делатности(одржавање и изградња јавне расвете,зоохигијена, одржавање чистоће на јавним површинама,и др.)

 -израде пројектно-техничке документације са којом ће општина Мионица аплицирати код одређених финансијских фондова за реализацију истих,а који су у функцији развоја инфраструктуре

 -даљег развоја туризма

 -обезбеђивање функционисања локалних установа у oбразовању, култури и спорту

 -организацији културних и спорстких активности и манифестација,

 -пружању осталих услуга грађанима и привреди у складу са Законом.

 Општина Мионица ће обављати поверене и пренесене послове из области:државне управе, социјалне заштите, здравствене заштите, предшколског,основног и средњег образовања, рада инспекцијских служби, екологије и очувања животне средине и др.

 Општина Мионица ће и у 2023.години наставити са спровођењем мера штедње и рационализације, сходно предлозима Владе Републике Србије и биће испоштоване мере предложене од стране Министарства финансија о начину планирања одређених врста расхода.

1. **Доношење одлуке о локалним комуналним таксама за 2023. годину**

 Чланом 7. Закона о финансирању локалне самоуправе („Службени гласник РС”, бр. 62/06, 47/11, 93/12, 99/13, 125/14, 95/15, 83/16, 91/16, 104/16, 96/17, 89/18, 95/18, 86/19, 126/20 и 111/21 - у даљем тексту: Закон) прописано је да начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом, као и да се доноси након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

 С тим у вези када је у питању подношење захтева за добијање сагласности за утврђивање локалне комуналне таксе за истицање фирме на пословном простору (фирмарина) у износу већем од оног који је прописан чланом 15а Закона о финасирању локалне самоуправе, указујемо да јединице локалне самоуправе могу поднети захтев за добијање сагласности за утврђивање већег износа фирмарине све до окончања поступка утврђивања буџета за наредну годину, тј. до усвајања Одлуке о буџету за наредну годину од стране скупштине локалне власти.

 Такође, приликом утврђивања фирмарине, јединице локалне самоуправе треба да се везују за правно лице, а не за пословни простор и то на годишњем нивоу. Наведено значи да независно од тога на колико је објеката истакнута фирма, укупна годишња фирмарина за одређено правно лице не може бити већа од максимума који је прописан чланом 15а за категорију којој то правно лице припада.

 Одредбом члана 15в Закона о финансирању локалне самоуправе прописано је да се највиши износи локалне комуналне таксе за држање моторних друмских и прикључних возила, осим пољопривредних возила и машина усклађују годишње, са годишњим индексом потрошачких цена који објављује републички орган надлежан за послове статистике.

 Највишe износe локалне комуналне таксе, усклађенe са годишњим индексом потрошачких цена утврђује Влада, сагласно члану 15в став 4. Закона, а исти се објављују у „Службеном гласнику Републике Србије”.

 Локална комунална такса за држање моторних друмских и прикључних возила, осим пољопривредних возила и машина, мора бити усклађена са чланом 7. Закона о безбедности саобраћаја на путевима („Службени гласник РС”, бр. 41/09...41/18, 87/18, 23/19 и 128/20), односно са Правилником о подели моторних и прикључних возила и техничким условима за возила у саобраћају на путевима („Службени гласник РС”, бр. 40/12...70/18, 95/18, 104/18,93/19, 2/20 и 64/21), донетим на основу члана 7. став 2. Закона о безбедности саобраћаја на путевима, тако да је потребно ускладити врсте возила са наведеним законом и правилником, а висину комуналне таксе за та возила утврдити у оквиру усклађених највиших износа ове локалне комуналне таксе, како би полицијске управе без проблема вршиле наплату овог локалног јавног прихода.

 Имајући у виду да према члану 32. Закона о локалној самоуправи („Службени гласник РС”, број 129/07, 83/14 - др.закон, 101/16 - др.закон, 47/18 и 111/21) скупштина јединице локалне самоуправе, у складу са законом, између осталог, утврђује стопе изворних прихода, као и начин и мерила за одређивање висине локалних такси и накнада, јединице локалне самоуправе су у обавези да, приликом одређивања висине локалних комуналних такси, имају у виду члан 91. Устава Републике Србије, према коме се обавеза плаћања пореза и других дажбина заснива на економској моћи обвезника. У складу са тим, јединице локалне самоуправе су у обавези да определе висину локалних комуналних такси која неће угрозити нормално функционисање обвезника.

 Такође, актом којим се утврђују локалне комуналне таксе не може се прописивати таксени основ, односно проширивати предмет таксене обавезе утврђене законом, с обзиром да би то за последицу имало неусклађеност одлуке са Уставом и законом.

 **6.Обим средстава, односно лимит расхода и издатака буџетских корисника за 2023. годину и пројекција за 2024. и 2025. годину**

 Имајући у виду величину потребног фискалног прилагођавања, у овом упутству утврђују се смернице за планирање појединих категорија расхода и издатака као и ограничења расхода и издатака корисника буџетских средстава у складу са законом, приходним могућностима буџета, полазећи од њиховог извршења у овој години, као и планираних политика у наредном периоду.

 **Лимити расхода за буџетске кориснике општине Мионица за 2023. годину, дати су на бази сагледавања потребних средстава за рад и функционисање буџетских корисника, извршења расхода у 2021. години и првој половини 2022. године, усвојених финансијских планова за 2022. годину, као и планираних политика у наредном периоду**.

Средства за суфинансирање републичких пројеката планирају се у потребном износу по закљученим уговорима и конкурсима.

Преглед лимита укупних расхода буџетских корисника у 2023. години из извора финансирања 01 – приходи из буџета

|  |  |  |  |  |
| --- | --- | --- | --- | --- |
| ***Р.б.*** | **Буџетски корисник** | **Лимит из буџета за 2023.** | **Лимит из буџета за 2024.** | **Лимит из буџета за 2025.** |
| *1.* | Скупштина општине | 14.000.000,00 | 14.500.000,00 | 15.000.000,00 |
| *2.* | Председник општине | 11.000.000,00 | 11.500.000,00 | 12.000.000,00 |
| *3.* | Општинско веће | 3.500.000,00 | 4.000.000,00 | 4.500.000,00 |
| *4.* | Општинско правобранилаштво | 1.800.000,00 | 2.100.000,00 | 2.400.000,00 |
| *5.* | Општинска управа | 390.000.000,00 | 395.000.000,00 | 400.000.000,00 |
| *6.* | Основна школа „Милан Ракић“  | 24.000.000,00 | 24.500.000,00 | 25.000.000,00 |
| *7.* | Основна школа „Живојин Мишић“ | 8.000.000,00 | 8.500.000,00 | 9.000.000,00 |
| *8.* | Музичка школа „Живорад Грбић“ | 720.000,00 | 750.000,00 | 800.000,00 |
| *9.* | Средња школа „Мионица“ | 8.000.000,00 | 8.500.000,00 | 9.000.000,00 |
| *10.*  | Библиотека „Милован Глишић“ | 10.500.000,00 | 11.000.000,00 | 11.300.000,00 |
| *11.* | Предшколска установа „Невен“ | 66.000.000,007.000.000,00-извор 07 | 67.000.000,00 | 68.000.000,00 |
| *12.* | Културни центар Мионица | 28.000.000,00 | 28.500.000,00 | 29.000.000,00 |
| *13.*  | Центар за образовање и развој Мионица | 13.000.000,00 | 13.300.000,00 | 13.500.000,00 |
| *14.* | Туристичка организација Мионица | 25.000.000,00 | 25.500.000,00 | 26.000.000,00 |
| *15.* | Спортски центар Мионица | 23.000.000,00 | 23.500.000,00 | 24.000.000,00 |
| *16.* | Дом здравља Мионица | 4.500.000,00 | 5.000.000,00 | 5.200.000,00 |
| *17.* |  Црвени крст Мионица | 4.000.000,00 | 4.050.000,00 | 4.100.000,00 |
| *18.* | Месна заједница Ракари | 60.000,00 | 70.000,00 | 80.000,00 |
|  **УКУПНО:** | **635.080.000,00** | **647.270.000,00** | **658.880.000,00** |

**7. Планирање масе средстава за плате запослених у 2023. години**

***1.Законско уређење плата***

Плате запослених у јавном сектору уређене су Законом о систему плата запослених у јавном сектору („Службени гласник РС”, број 18/16, 108/16, 113/17, 95/18, 86/19, 157/20 и 123/21).

 Плате запослених код корисника буџета локалне власти уређене су и у складу са Законом о платама у државним органима и јавним службама („Службени гласник РС”, бр. 34/01, 62/06...113/17 - др.закон), Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС”, бр. 44/08 - пречишћен текст, 2/12, 113/17-др.закон и 23/18, 95/18- др. закон, 86/19 – др.закон и 157/20-др.закон и 123/21-др.закон).

Приликом обрачуна и исплате плата за запослене у предшколским установама и другим јавним службама (установе културе) примењује се Уредба о коефицијентима за обрачун и исплату плата запослених у јавним службама („Службени гласник РС”, бр. 44/01... 157/20-др.закон, 19/21, 48/21 и 123/21-др.закон).

***2. Законом уређена основица за обрачун плата***

Приликом обрачуна и исплате плата запослених код корисника буџета локалне власти примењују се основице према закључцима Владе Републике Србије, до почетка примене одредаба Закона о систему плата запослених у јавном сектору.

***3. Планирање масе средстава за плате у одлукама о буџету за 2023. годину***

 Средства за плате задржана су на нивоу средстава планираних Законом о буџету Републике Србије за 2022. годину, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије, измена и допуна Закона о буџетском систему и процене потребних средстава за расходе за запослене за 2023. годину.

 **Средства за плате се планирају на бази броја запослених који раде, а не систематизованог броја запослених**.

 Уколико локална власт не планира у својим одлукама о буџету за 2023. годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са наведеним ограничењем.

 Министар надлежан за послове финансија ближе ће уредити начин и садржај извештавања о планираним и извршеним средствима за исплату плата и структуру расхода за запослене на економским класификацијама 413-416 у 2023. години.

 Средства која су била планирана за новозапошљавање у 2023. години не могу се користити за повећање плата запослених који већ раде.

 Као и у претходним годинама, и у буџетској 2023. години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду („Службени гласник РС”, бр. 24/05, 61/05, 54/09, 32/13, 75/14, 13/17- УС, 113/17 и 95/18-аутентично тумачење) осим јубиларних награда за запослене који су то право стекли у 2023. години и новчаних честитки за децу запослених.

 Такође, у 2023. години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса.

 Остале економске класификације у оквиру групе 41 - Расходи за запослене, планирати крајње рестриктивно.

***ТАБЕЛАРНИ ПРИКАЗ***

**Група конта 41 – Расходи за запослене**

 Локална власт је у обавези да у Одлуци о буџету за 2023. годину, у делу буџета који садржи норме битне за извршење буџета, у посебној одредби искаже број запослених на неодређено и одређено време, за које су у буџету локалне власти обезбеђена средства.

Уколико се изменама или допунама Одлуке о буџету локалне власти мењају

подаци достављени у Прилогу 1, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.

 Табела 1. је табела са податком о броју запослених у 2021. години и планираним бројем запослених у 2022. години, по корисницима буџета локалне власти, на економским класификацијама 411 и 412, по изворима финансирања.

 Табела Т1 се аутоматски попуњава подацима из табела Т1.1, Т1.2 и Т1.3 које је потребно попунити.

* Т1 - Укупан број запослених чије се плате финансирају из свих извора на економским класификацијама 411 и 412;
* Т1.1 - Број запослених чије се плате финансирају из извора 01 на економским класификацијама 411 и 412;
* Т1.2 - Број запослених чије се плате финансирају из извора 04 на економским класификацијама 411 и 412;
* Т1.3 - Број запослених чије се плате финансирају из извора 05-08 на

 економским класификацијама 411 и 412.

 Табеле Т1.1, Т1.2 и Т1.3 попуњавају се тако што се попуњавају колоне ''број

запослених на неодређено време'' и ''број запослених на одређено време'' по корисницима и то само у редовима са празним ћелијама. Осенчене ћелије се не попуњавају.

 Указујемо да је обавезно да образложење Одлуке о буџету садржи Табелу 2 (у

 Прилогу 1. Упутства), у којој је неопходно попунити, упоредо по корисницима буџета локалне власти, на економским класификацијама 411 и 412, по изворима, следеће:

* маса средства за плате исплаћена за период I-X у 2022. години и планирана пројекција за период XI-XII у 2022. години у складу са одредбама члана 45. Закона о буџету Републике Србије за 2022. годину и
* планирана средства за плате за 2023. годину.

Приликом попуњавања Табеле 2. попуњавају се само колоне са масом средстава за плате по корисницима и изворима, тако што се уноси износ масе средстава само у редовима са празним ћелијама, а осенчене ћелије се не попуњавају. Колоне са бројем запослених се аутоматски попуњавају подацима из табеле Т1.

 Табела 3. је табела са бројем запослених чије се плате исплаћују из буџета са осталих економских класификација.

 Табелa 4. је табела која приказује планирана и исплаћена средства у 2022. години и планираних средстава у 2023. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању(награде и сл.).

 Табела 5. односи се на преглед броја запослених и средства за плате у 2023. години по звањима и занимањима у органима јединица локалне власти, а у којој је потребно унети коефицијенте, додатке за минули рад, додатке за прековремени рад и приправност и број запослених у органима и организацијама локалне власти.

 Табела 6. односи се на преглед исплаћених средстава на економским класификацијама 413-416 у 2022. години, као и планираним средствима у 2023. години.

 Табела 7. односи се на преглед броја запослених на неодређено и одређено време у 2022. години, по кварталима.

 Штампани формат табела Прилога 1- Преглед броја запослених и средстава за плате, треба имати печат и потпис одговорног лица као и број телефона.

**Група конта 42 - Коришћење услуга и роба**

У оквиру групе конта која се односе на куповину роба и услуга, потребно је реално планирати средства за ове намене у 2023. години, водећи рачуна да се не угрози извршавање сталних трошкова (421 - Стални трошкови).

 Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, уговори о привремено повременим пословима и др).

 Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама („Службени гласник РСˮ, бр. 119/12, 68/15, 113/17, 91/19 и 41/21).

**Група конта 45 - Субвенције**

У оквиру субвенција неопходно је преиспитати све програме по основу којих се додељују субвенције. Приликом планирања средстава за субвенције и њихових намена посебно треба имати у виду све прописе који се тичу државне помоћи.

**Група конта 48 - Остали расходи**

 Приликом планирања наведених расхода, треба имати у виду да се услед

недовољног износа средстава на економској класификацији 483 - Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

***8.* Смернице за исказивање издатака за капиталне пројекте**

**Класа 5 - Издаци за нефинансијску имовину**

 У циљу ефикасног планирања, важно је да корисници расходе за текуће поправке одржавање зграда, објеката и опреме (за молерске, зидарске радове, поправке електронске и електричне опреме, замена санитарија, радијатора и сличне послове), којима се чува упoтрeбнa врeднoст зграда, објеката и опреме у стaњу кoje je билo у трeнутку изгрaдњe oднoснo рeкoнструкциje и којима се не увећава њихова инвестициона вредност планирају на апропријацији економске класификације 425 - Текуће поправке и одржавање, док се средства за капитално одржавање (знaчajни, дугoрoчни рaдoви нa рeнoвирaњу и унaпрeђeњу пoстojeћих oбjeкaтa и опреме, адаптација, реконструкција, санација и др.) планирају на контима класе 5.

 Приликом планирања и реализације капиталних пројакта јединице локалне самоуправе треба увек да имају у виду периода који је потребан за реализацију пројеката и динамике плаћања који прати исти, те да сходно наведеном размотре могућност вишегодишњег финансирања истих, а у циљу спречавања оптерећења буџета.

 Такође, приликом приказивања издатака за капиталне пројекте у буџету за 2023.

годину и наредне две године, потребно је приказати не само оне капиталне пројекте који бити започети и реализовани у 2023. години, већ и оне који су започети у претходним годинама а чија је реализација у току и при томе навести све релевантне податке везане за исте (годину почетка финансирања, годину завршетка финансирања, укупну вредност пројекта,изворе финансирања, тј. приходе из буџета, трансфере од других нивоа власти итд.).

**Капитални пројекти**

 Капитални пројекти су пројекти изградње и капиталног одржавања зграда и

грађевинских објеката инфраструктуре од интереса за Републику Србију, односно локалну власт укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

 Капитални пројекти планирају се и укључују у буџет у складу са одредбама Уредбе о управљању капиталним пројектима („Службени гласник РС”, бр. 51/19).

 **9. Поступак и динамика достављања предлога финансијског плана буџетских корисника**

 Предлог финансијског плана за 2023. годину мора да представља процену финансијских потреба корисника буџетских средстава, као и извора средстава из којих ће се ове потребе финансирати.

**Услед настале ситуације везане за енергетску кризу изазвану ратом у Украјини као и још увек присутну пандемију заразне болести COVID-19, Министарство финансија даје препоруку буџетским корисницима локалне самоуправе да приликом припремања финансијских планова изврше распоред средстава у односу на обавезе чије измирење је приоритетно.**

Посебно је важно да буџетски корисници у предлогу свог финансијског плана, осим буџетских, искажу и друге изворе финансирања (донације, трансфери од других нивоа власти и сл.).

**Буџетски корисници у 2023. години не исказују сопствене приходе, већ се наведени приходи уплаћују на прописане рачуне за уплату јавних прихода и то извор 01.**

 Чланом 112. Закона о буџетском систему предвиђено је да се од доношења одлука о буџету локалних власти за 2015. годину уводи програмски буџет. У том смислу постоји обавеза корисника буџета да предлоге финансијских планова за 2023. годину припреме (као саставног дела програма пословања/рада) по програмском моделу.

 **Сви буџетски корисници су у обавези да се придржавају утврђених лимита приликом израде предлога финансијских планова. Уколико одређени лимит није довољан за реализацију планираних програма и активности у 2023. години, буџетски корисник подноси Захтев за додатна средства, са детаљним образложењем и извором финансирања из кога ће се финансирати додатне активности.**

 **Предлог финансијског плана састоји се од:**

1) Обрасци за програмски буџет

2) Прилог 1- Преглед броја запослених и средства за плате ( са припадајућим табелама)

3) Детаљно писано образложење расхода и издатака, као и извора финансирања;за све врсте трошкова и издатака (навести конкретно за шта ће се трошити средства, а не само називе конта )

4) Полугодишњи извештај о учинку програма за 2022. годину

 Предлог фиансијског плана доставити у штампаном облику, са печатом и потписом одговорног лица буџетског корисника, као и у електронском облику на mail адресу finansije@mionica.rs.

 Упућујемо кориснике буџета Општине Мионица да су обрасци за програмски буџет, полугодишњи извештај о учинку програма и Прилог 1 доступни на сајту Министарства финансија (www.mfin.gov.rs) и општине Мионица ([www.mionica.rs](http://www.mionica.rs)), у делу Буџет.

Рок за достављање предлога финансијских планова индиректних корисника је 29. август. 2022. године( петак), а за директне кориснике 01. септембар 2022. године.

 **РУКОВОДИЛАЦ ОДЕЉЕЊА,**

 Кристина Чарапић